Viborger Samler, 1843-12-21
Lovgivning ang. almindelig Værnepligt. (Fortsat) § 13. De, der enten formedelst Mangel af det anordnede Soldatermaal, eller formedelst nogen Svaghed eller Legemsfeil, der antages at kunne hæves, forbigaaes i 22 Aars Alderen, have at møde ved de to følgende Sessioner, før paany at kunne undersøges, og om de findes tjenstdygtige, at trække Lod med de 2 aarige Værnepligtige. Findes de ikke heller da at have erhvervet den fornødne Tienstdygtighed, blive de at udslette af Rullen og Fripas dem at meddele, saafremt de ere uskikkede til al Krigstjeneste; men i modsat Fald blive de staaende i Rullen indtil 38 Aars Alderen, for i paakommende Tilfælde at anvendes som Trainkudske, eller til anden militair Tjeneste, hvortil de kunne bruges. Dersom en ung Mand, der har fyldt sit 20de Aar, ønsker uden Lodtrækning at udtages til Tjeneste, tilstedes dette, forudsat at han har det fornødne Maal og ellers er fuldkommen tjenstdygtig. Saafremt en 20 aarig anmelder sig for at synes og maales af Sessionen, for i det næste Aar at behandles til Udskrivning, saa bliver han i Eet og Alt at behandle lige med de 22 aarige Mandskaber. J 14. Tjenestetiden ved den staaende Hær vedbliver som hidtil at være 8 Aar, at regne fra den Tid, Exerceerskolen er ulende. Af disse 8 Aar tjener Mandskabet ved Artilleriet i 6, men ved de øvrige Vaabenarter kun i 4 Aar i Linien, efter hvilken Tids Forløb det gaaer over til Krigsreserven. Under Tjenestetiden ved Linien har Mandskabet ført at forrette den stadige Garnisonstjeneste og derefter at indfinde sig ved de aarlige Vaabenøvelser. Forpligtelse til Garnisonstjeneste vedvarer med de nedenanførte Undtagelser i 2 Aar, dog vil den, saavidt Omstændighederne tillade det, blive afkortet. Ved Vor Livgarde tilhest og Gardehusardivisionen skal Mandskabet forblive i 4 Aar, og ved Vor Livgarde tilfods 2 1/2 Aar til Garnisonstjeneste, og ved Artilteriet forblive Constablerne og Pontonnererne i 25 Maaneder til stadig Tjeneste. Fremdeles skulle de Mandskaber, som i det 1ste Tjenesteaar ved Cavalleriet eller Jnfanteriet blive udvalgte til Undercorporaler eller Jægere, endnu i denne Egenskab forblive fulde 2 Aar til stadig Tjeneste i Garnisonen. Ligeledes forblive de Artillerister, der efter omtrent i Aars Tjeneste avancere til Overconstabler eller Overconton, nerer, i saadan Egenskab endnu i 2 Aar til stadig Tjeneste, og det Samme gjælder om de Sappeurer, der efter 1 Aars Tjeneste blive ansatte som Oversappeurer. Medens Mandskabet staaer ved Krigsreserven, bliver det i Reglen kun at indkalde til stadig Tjeneste i Krigstid, og tjener da deels til at forøge den sædvanlige Styrke af de Afdelinger af Linien, hvortil den hører, deels til at danne særegne Afdelinger. Fredstid har den at møde ved de aarlige Vaabenøvelser, naar den indkaldes; men i Reglen vil dertil kun blive at indkalde det af bemeldte Mandskab, som staaer i det 5te Tjenesteaar. § 15. Efterat have udtjent ved den staaende Hær, gaae Mandskaberne over til Forstærkningen, hvor de i Almindelighed blive staaende i 8 Aar. Herfra fritages imidlertid de, som have været 4 Aar til Garnisonstjeneste og have staaet 4 Aar i Krigsreserven ved Vor Livgarde til Hest, Gardehuusardivisionen eller Vor Livgarde til Fods. J Krigstid kan dog Jngen forlange Afsked fra Armeen, blot ford han har tjent ved samme i den foreskrevne Tid, men den vil kun blive ham meddeelt, forsaavidt Forholdene tillade, at bans Afgang strax erstattes. § 16. Den, der ved Sessionen trækker Frilod, ansættes strax ved Forstærkningen, hvorved han forbliver staaende i 16 Aar, dog saaledes, at saafremt det nogensinde maatte hænde sig, at der af det 22 aarige Mandskab ikke maatte være det til Hærens Complettering fornødne Tal, blive de saaledes under Forstærkningen indførte Mandskaber indtil det 24de Aar at medtage til Udskrivning til den staaende Hær, først det 24aarige Mandskab og derefter det Waarige. Den, der saaledes udskrives til den staaende Hær, har der at afholde den sædvanlige Tjenestetid af 8 Aar. J 17. J Almindelighed skal al Tjeneste ved Armeen for det udskrevne Mandskab ophøre med det 38te Aar, saa at de, der have opnaaet denne Alder, i Reglen ville blive at udslette af Rullen, og Afskeds= eller Frihedspas dem at meddele, dog at stedse den anordnede Tjenestetid af 16 Aar tilendebringes førend saadan Udslettelse kan finde Sted.